kardosdrur/scandi-wiki huggingface dataset:
Haganah

Haganah () var en jødisk paramilitær gruppe i det daværende mandatområde i Palæstina fra 1920 til 1948. Berømte medlemmer af Haganah var Yitzhak Rabin, Ariel Sharon og Rehavam Zeevi.

Forgængeren til Haganah var Hashomer, som blev etableret i 1909 og var en efterfølger af Bar-Giora, grundlagt i 1907. Bar-Giora bestod af en lille gruppe jødiske indvandrere, som vogtede jødiske bosættelser mod en årlig afgift. Denne gruppe havde aldrig over 100 medlemmer. Efter arabiske optøjer i 1920 og Jaffa-optøjerne i 1921 mente det jødiske lederskab i Palæstina ikke længere, at de kunne stole på den britiske administrations beskyttelse mod araberne, og derfor skabte jøderne Haganah for at beskytte de mange jødiske bosættelser og kibbutzer.

Mellem 1920 og 1929 manglede Haganah en stærk central myndighed og koordinering. De forskellige enheder var lokale og dårligt bevæbnede. De bestod hovedsagelig af jødiske bønder, som vogtede egne gårde og i fællesskab vogtede deres kibbutzer. Efter palæstinensiske optøjer i 1929 ændrede Haganah sin rolle dramatisk: Det blev en langt større organisation, som omfattede næsten alle de unge og voksne i de jødiske bosættelser samt tusindvis af medlemmer fra byerne. De købte også våben fra udlandet og lavede selv håndgranater og enkelt militært udstyr, og Haganah forandrede sig fra en utrænet milits til en veltrænet militær enhed.

I 1931 skilte de mest militante medlemmer sig ud fra Haganah og dannede den mere militante organisation Irgun. Under 2. verdenskrig organiserede Haganah en ulovlig jødisk indvandring til Palæstina. Cirka 100.000 jøder blev bragt til Palæstina med hundredvis af skibe. Haganah organiserede tillige demonstrationer mod indvandringskvoterne fastsat af det britiske Palestinamandat.

Den 28. maj 1948, mindre end to uger efter oprettelsen af staten Israel den 15. maj, grundlagde den provisoriske regering det israelske forsvar, som skulle efterfølge Haganah. Haganah blev dermed omdannet til det, som siden blev Israels forsvarsstyrker, Tzva Haganah le-Yisra'el (), ofte forkortet til IDF ().

Referencer

Eksterne henvisninger 

Israels militær
Palæstinas historie
Homofoni

Betegnelsen Homofoni bruges om flerstemmig musik, som er "lodret" tænkt, altså hvor de enkelte stemmers individuelle melodier er underordnet i forhold til de harmonier, der opstår, når stemmerne smelter sammen. Den "vandret" tænkte modpol, hvor det melodiske er vigtigere end det harmoniske, kaldes polyfoni.

Den almindeligste form for homofoni opstår, når en stemme (oftest den højeste, fx sopran eller første violin) spiller/synger en melodi, mens alle andre stemmer spiller/synger akkorder, der passer til melodien. Normalt kræves, at stemmerne overholder visse regler for stemmeføring (et element lånt fra polyfoni), men de enkelte stemmer må ikke blive så selvstændige, at de tager opmærksomheden fra melodien.

I musikundervisningen bruges koralharmonisering som øvelse i lodret/harmonisk tænkning.

Musikteori

fr:Homophonie#Musique
Kinsey-skalaen

Kinsey-skalaen er en talmæssig fremstilling af en persons seksuelle historie eller seksuelle orientering. Skalaen tager udgangspunkt i personens tidligere partnere og deres (biologiske) køn.

Skalaen stammer fra den første af de to såkaldte Kinsey-rapporter, Sexual Behavior in the Human Male, udgivet i 1948 af Alfred Kinsey. Skalaen er et forsøg på at finde en enkel måde, hvorpå man kan beskrive variationen i seksuel orientering i spektret mellem homoseksualitet og heteroseksualitet.

Skalaen 
Kinsey-skalaen er udformet som følger:

Kritik 
Til beskrivelse af seksuel orientering har skalaen den svaghed, at en persons seksuelle historie i sin natur er et udtryk for personens adfærd i fortiden, hvilket ikke nødvendigvis en retvisende beskrivelse af personens nuværende eller sågar tidligere orientering.

Moderne forskning 
Alfred Kinsey  antog, at der kun fandtes fire seksuelle orienteringer; homoseksuel, heteroseksuel, biseksuel og aseksuel. Moderne forskning har generelt et mere nuanceret syn. Blandet andet har Fred "Fritz" Klein lavet en Klein Sexual Orientation Grid ("Kleins Seksuelle orienteringsgrid") i 1987.

Se også 
 Kinsey-rapporterne

Eksterne henvisninger 

 Kinsey-instituttets hjemmeside 

 

Sexologi
Skalaer
Seksuel orientering
Ü

Ü bruges på visse sprog til at markere en særlig udtale af bogstavet U.

Tysk
På tysk kaldes det "U umlaut" (U omlyd) og udtales som et Y.

Som tysk forkortelse kan det stå for Über, der betyder over, typisk i stednavne.

Tyrkisk
På tyrkisk udtales det som et Y.
 Kemal Atatürk, det moderne Tyrkiets grundlægger

Estisk
I Estland benyttedes Y tidligere men blev erstattet af Ü.

Ungarsk
På ungarsk udtales det som et kort Y — bogstavet Ű er et langt Y.

Spansk

På spansk bruges de to prikker over U til at markere, at det udtales i kombinationer, hvor det normalt er stumt. F.eks. er U stumt foran I som i guitar, men udtales i den spanske skrivemåde for whiskey, güisqui.
Nordmandsdalen

Nordmandsdalen er et skulpturanlæg i Fredensborg slotshave, der ligger i havens vestlige del. Det består af et amfiteatralsk opbygget skulpturanlæg, hvor 70 norske og færøske bønder, fiskere og andre folkefigurer er afbildet i sandstensfigurer i naturlig størrelse. Anlægget blev skabt under Kong Frederik 5. og Dronning Juliane Marie i årene 1764-1784, hvor Danmark og Norge var et fællesrige.

Historie 
Nordmandsdalen påbegyndtes i 1764, som et af mange anlæg i den fransk inspirerede slotshave. Man mener, at kongen selv var idemanden bag anlægget.

For at finde oprindelsen til Nordmandsdalen, skal man tilbage til midten af 1700-tallet, da Danmark og Norge var et og samme rige. I Bergen boede Jørgen Christensen Garnaas. Han var postkører og uddelte post på Norges vestkyst. I sin fritid snittede han små trædukker og iklædte dem de dragter, han iagtog på sin postrute. Derefter sendte han dukkerne til Det kongelige Kunstkammer i København.
Efter nogle år fik Garnaas foretræde for kong Frederik V og fik en bestilling på udførelsen af små elfenbensdukker på baggrund af trædukkerne. Disse figurer skulle så danne grundlag for udførelsen af en serie sandstensskulpturer i naturlig størrelse, forestillende norske bønder, fiskere og andet godtfolk, udført af hofbilledhugger Johann Gottfried Grund.

Fra 1764 og fremefter blev figurerne opstillet amfiteatralsk i en gammel grusgrav i Fredensborg slotshave.

Nordmandsdalen blev præsenteret for enkedronning Juliane Marie i 1773, sammen med et kobberstik af anlægget, stukket af Heckel, på baggrund af Grunds tegninger. Selve anlægget blev dog først færdiggjort i 1784.

Restaurering 
En undersøgelse, som blev foretaget af anlægget i 1976, viste, at figurerne var alvorligt skadet af vejr og vind. I 1984 besluttede Slots- og Ejendomsstyrelsen, at de originale skulpturer måtte sikres mod yderligere forvitring – og at der skulle hugges kopier og sættes ud i barokanlægget. Anlægget blev i 2000 genskabt i sin oprindelige form – og i 2002 kunne Dronning Margrethe indvie det restaurerede anlæg. De originale skulpturer opbevares nu indendørs i Christian 4.s Bryghus i København.

Galleri

Referencer

Eksterne kilder og henvisninger 
 "Nordmandsdalen"  hos Styrelsen for Slotte og Kulturejendomme
 Folder fra Slots- og Ejendomsstyrelsen (Fås på stedet)

Slotte i Danmark
Parker i Danmark
Fredensborg
Ä

"Ä", "ä" er et tegn der repræsenterer enten et bogstav fra de forskellige udvidelser til det latinske alfabet, bogstavet A med umlaut eller bogstavet A med trema. På dansk alfabetiseres Ä som Æ.

Bogstavet Ä 
Bogstavet Ä findes i de finske, svenske, estiske og slovakiske alfabeter, hvor det repræsenterer en vokal. Det svarer til et dansk Æ, og udtalen er  eller .

På både svensk og finsk sorteres -X-Y-Z-Å-Ä-Ö.

A-umlaut 
I det tyske alfabet findes et lignende tegn, "A" med umlaut. Det repræsenterer et a med omlyd.
Det tyske alfabet vises -X-Y-Z-Ä-Ö-Ü, men ved sortering sorteres A-Ä-B-C-.

A med trema 
"A" med trema forekommer på flere sprog. Tegnet repræsenterer et normalt A og udtalen ændres ikke.

Typografi 
Historisk blev A med trema skrevet med to prikker over. A med umlaut blev oprindeligt skrevet med et lille e over: dette lille e udviklede sig til to små lodrette streger og til sidst blev det til to prikker.
"Æ" deler oprindelse med "Ä", det er en ligatur mellem "A" og "E" der findes i det danske, norske og islandske alfabet.

I mere moderne typografi, blev de tre former slået sammen af pladshensyn i forbindelse med skrivemaskinen.
I tegnsættet ISO 8859-1 er de ligeledes umulige at skelne fra hinanden. I unicode er der en teoretisk mulighed, der dog ikke bruges, idet tegnet U+0308 Combining diaeresis modificerer det foregående tegn.

Datalogi 
I unicode har bogstavet følgende betegnelser (+ HTML entiteter)

Eksterne henvisninger
Ækvivalensklasse

En ækvivalensklasse er i matematikken en mængde af ækvivalente objekter. Dette er selvfølgelig mht. en given ækvivalensrelation. Lad derfor ~ være en ækvivalensrelation på en mængde X. Typisk skriver man ækvivalensklasser vha. en repræsentant a ∈ X for klassen, så
 [a] := { b ∈ X | a ~ b }.
Mængden af disse ækvivalensklasser udgør en partition af X, og skrives X/~.
Dvs. foreningen af alle ækvivalensklasser udgør hele X, og de er alle parvist disjunkte.

Bevis for at ækvivalensklasser udgør en partition 
Lad i resten af dette afsnit ~ være en ækvivalensrelation på en mængde X.

Lemma 1: a ∈ [a] for alle a ∈ X.

Bevis. Da ~ er refleksiv er a ~ a, og dermed må a ∈ [a] per definitionen af ækvivalensklassen [a].

Lemma 2: [a] = [b] ⇔ a ~ b for alle a, b ∈ X.

Bevis. Antag først [a] = [b]. Per lemma 1 er nu b ∈ [b] = [a] = { c ∈ X | a ~ c }, så dermed må a ~ b. Antag nu a ~ b, og lad c ∈ [a]. Altså er a ~ c, og da ~ er transitiv og symmetrisk, må b ~ c. Per definitonen af [a] må så c ∈ [b], og det er nu vist, at [a] ⊆ [b]. At [b] ⊆ [a] vises på helt samme måde.

Sætning 1: [a] ≠ [b] ⇒ [a] ∩ [b] = Ø for alle a, b ∈ X.

Bevis. Antag for modstrid, at der findes et c ∈ [a] ∩ [b]. Altså er a ~ c og b ~ c, men da ~ er transitiv og symmetrisk, må a ~ b. Lemma 2 siger nu, at [a] = [b], hvilket klart strider mod [a] ≠ [b].

Sætning 2: Foreningen af alle ækvivalensklasserne i X/~ udgør hele X.

Bevis. Lad a være et vilkårligt element i X. Nu er a indeholdt i ækvivalensklassen [a] per lemma 1, og dermed er a også indeholdt i foreningen af alle ækvivalensklasser.

Korrollar: Ækvivalensklasserne X/~ udgør en partition af X.

Bevis. Sætning 1 og 2.

Mængdelære

de:Äquivalenzrelation#Äquivalenzklassen
nl:Equivalentierelatie#Equivalentieklasse
Partition

En partition, klassedeling eller klasseinddeling af en mængde X er en familie af parvist disjunkte, ikke-tomme delmængder af X, der tilsammen udgør hele X. Med andre ord: Lad  være en familie af mængder, så  for alle  i en indeksmængde . Nu er  en partition af , hvis
  for alle , hvor ,
 .

Mængdelære
Brunjord

Brunjord er velegnet til dyrkning i landbruget pga. den gode gennemluftning og det høje næringsstofindhold.

Jordtyper
Planteavlsbrug
Malcolm Fraser

John Malcolm Fraser (21. maj 1930 - 20. marts 2015) var en australsk politiker, som var Australiens 22. premierminister. Han kom til magten efter Whitlam-regeringen måtte gå af. Efter to enorme valgsejre og en stor succes med reformer, tabte han magten til Bob Hawke i 1983 og endte sin politiske karriere i dyb uenighed med sit eget konservative parti. 

Fraser var kendt som ultra-højreorienteret, og det afholdt tidligere premierministre fra at udnævne ham til ministerposter. Først i 1966 udnævntes han til minister for hæren af Harold Holt. Under John Gorton blev han undervisningsminister og i 1969 blev han forsvarsminister. Det var i samme periode, hvor Australien involverede sig i Vietnamkrigen, hvilket gav Fraser mange ridser i lakken.

I marts 1971 gik Fraser pludselig af i protest mod hvad han sagde var Gortons indblanding i hans ansvarsområde. Det førte til Gortons afgang og han blev erstattet af William McMahon. Under dennes ledelse kunne Francer igen blive undervisningsminister.

Da den borgerlige regering blev slået af Labor med Gough Whitlam i spidsen ved valget i 1974 blev Fraser forfremmet til at være en del af Billy Sneddens oppositionsledelse. Fraser mente dog, at Snedden var en svag leder, og nederlaget i 1974 styrkede denne holdning. I marts 1975 kuppede Fraser sig til magten og blev oppositionsleder på en politik om at bruge det konservative partis kontrol af Senatet til at tvinge Whitlam til at tage et valg så hurtigt som muligt.

I 1975 blev Whitlams regering rystet af en række skandaler, og Fraser udnyttede sit flertal i Senatet til at fremtvinge den såkaldte forfatningskrise, der tvang Governor-General Sir John Kerr, til at gribe ind og afskedige Whitlam den 11. november 1975. Herefter blev Fraser indsat som midlertidig premierminister, på trods af, at han havde et flertal imod sig i underhuset, House of Representatives.

Det liberale Parti vandt en kæmpe sejr, især pga. støtte fra medierne, med Rupert Murdochs aviser og stationer i spidsen. Valgsejren blev gentaget i 1977. Fraser brugte sin regeringsperiode til at afvikle nogle af Labors programmer, især på sundhedsområdet, hvor han afskaffede Medibank-systemet. Han skar kraftigt ned på de offentlige udgifter for at få styr på inflationen, men det gik samtidig meget hårdt ud over de sociale områder.

Australiens premierministre
Personer fra Melbourne
Memorial

Memorial er et dansk heavy metal band, dannet i 1998.

Medlemmer 
Jeppe Sørensen (trommer), Neil Poulsen (sang), Martin Cueto (guitar), Kurt Sørensen (guitar og sang) og Rune Sinnbeck (bas).

Eksterne henvisninger 
 Memorials hjemmeside

Metalgrupper fra Danmark
Musikgrupper fra 1998
Jydekompagniet

Jydekompagniet er en dansk komediefilm fra 1988 skrevet og instrueret af Finn Henriksen.

Medvirkende 
Finn Nørbygaard
Jacob Haugaard
Kirsten Lehfeldt
Søren Østergaard
Ellen Winther Lembourn
Michelle Bjørn-Andersen
Hans Henrik Bærentsen
Paul Hüttel
Ulla Asbjørn Andersen
Søren Hauch-Fausbøll
Bendt Reiner
Birthe Kjær

Efterfølger 
Jydekompagniet blev efterfulgt af Jydekompagniet 3, i det der aldrig er produceret en 2'er. Begrundelsen for dette er at “2'ere altid bliver en fiasko!”

Eksterne henvisninger 
 

Danske film fra 1988
Komediefilm fra Danmark
Dansksprogede film
Film instrueret af Finn Henriksen
Jydekompagniet 3

Jydekompagniet 3 er en dansk komediefilm fra 1989.
Jydekompagniet 3 er en efterfølger til Jydekompagniet, i det der aldrig er produceret en 2'er. Begrundelsen for dette er at “2'ere altid bliver en fiasko!”. Film er skrevet og instrueret af Finn Henriksen.

Medvirkende 
Finn Nørbygaard
Jacob Haugaard
Berrit Kvorning
Benny Poulsen
Paul Hüttel
John Martinus
Sune Otterstrøm
Lillian Tillegreen
Anders Ulbæk

Eksterne henvisninger 
 

Danske film fra 1989
Komediefilm fra Danmark
Dansksprogede film
Film instrueret af Finn Henriksen
En afgrund af frihed

En afgrund af frihed er en dansk film fra 1989.
Manuskript og instruktion Peter Eszterhás efter en roman af Bo Green Jensen.
Blandt de medvirkende kan nævnes:

Christine Skou
Anne Herdorf
Jeppe Kaas
Waage Sandø
Karen Margrethe Bjerre
Michael Lindvad
Merete Voldstedlund
Dick Kaysø
Elin Reimer
Finn Storgaard
Jens Arentzen
Kim Bodnia
Paul Hüttel
Henrik Larsen
Jørgen Kiil

Eksterne henvisninger 
 

Dramafilm fra Danmark
Danske film fra 1989
Pyrus på pletten

Pyrus på pletten er en dansk julefilm fra 2000, instrueret af Martin Miehe-Renard. Det er den første spillefilm i Pyrus-serien, som omhandler nissen Pyrus. Filmen udkom kort før den fjerde og sidste julekalender Pyrus i Alletiders Eventyr, der blev sendt som julekalender på TV 2 samme år.

Handling 

I Rigsarkivet fører nissen Pyrus' mange gode ideer altid til ulykker. Da han vil hjælpe rigsarkivarens kommende svigersøn, kriminalkommissær Krusø, af med en forkølelse, forvandler hans nysesaft Krusø til nissestørrelse. Krusø bliver også i stand til at trylle sig ind i alle bøger og dokumenter, herunder finansloven, hvad statsministeren ikke bliver glad for. Pyrus beslutter så at holde sig borte fra rigsarkivet og kæresten Kandis, indtil han har udrettet en god gerning.

Han blander nisse-sanggelé i limen bag på julemærkerne, så alle, der slikker på dem, bryder ud i sang. Desværre anbringer han også en alt for stor dosis nisse-snepulver i toppen af den kæmpemæssige juletræsskulptur, statsministeren har ladet anbringe i indløbet til Københavns havn for at styrke sin popularitet. Det kan medføre en ny istid, så de andre nisser må gribe ind i sidste øjeblik.

Medvirkende 
 Jan Linnebjerg – Pyrus
 Paul Hüttel – Gyldengrød
 Christiane Bjørg Nielsen – Kandis
 Jesper Klein – Bertramsen
 Jeanne Boel – Frk. Josefine Brahe
 Søren Østergaard – Krusø
 Henning Jensen – Statsministeren
 Henrik Lykkegaard – Statsministerens hjælper
 Thomas Mørk – Reenberg
 Asger Reher – Metrologisk ekspert
 Birthe Neumann – Krusø's mor
 Ole Fick – Samuelsen
 Preben Vridstoft – Præst

Produktion 
Pyrus på pletten blev i 1999 optaget i Risbystudierne ved Albertslund.

Noter

Eksterne henvisninger 
 

Danske film fra 2000
Film baseret på tv-serier
Julefilm fra Danmark
På pletten
dansksprogede film
Esse

En esse er smedens ildsted hvor  metaller, oftest jern- og stållegeringer opvarmes til en temperatur, der muliggør formning med hammer og andet værktøj, bukning og svejsning på en ambolt samt tilføre materialet forskellige egenskaber f.eks. overfladehærdning.
Essen er formet så der er plads til brændslet, ofte koks, og en underliggende bælg og en dertil hørende luftpumpe. Denne var tidligere manuelt drevet, men er i dag oftest en elektrisk drevet centrifugalblæser.
Temperaturen i essen reguleres af den luftmængde, der bliver pumpet ind i brændslet.

En feltesse var smedens mobile esse, som han tog med, når han arbejdede væk fra smedjen, i felten. Feltessen på billedet er dog en moderne esse til brug i sløjdundervisningen. Med en fodpedal drives det store svinghjul under essen rundt, og det driver en blæser, der tilfører luft, og dermed ilt, til brændslet.

Ildsteder
Værktøj
Sløjd
Håndværk og design
Abugida

En abugida (eller et alfasyllabarium) er et skriftsystem bestående af tegn, der hver betegner en konsonant med en indbygget "standardvokal" (hyppigt /a/). Ved regelmæssige modifikationer af eller tilføjelser til disse tegn kan da betegnes, at konsonanten skal læses med en anden vokal end standardvokalen. Kendte abugidaer er devanagari (og beslægtede brahmiske skriftsystemer), den etiopiske ge'ez-skrift og de canadiske indianeres stavelsesskrift. I lighed med ordet alfabet, der er afledt af navnene på de græske bogstaver alfa og beta, stammer navnet abugida fra de fire første bogstaver i ge'ez-skriften: አ ቡ ጊ ዳ ’a bu gi da.

Eksempel 
Devanagari-skriften er et klassisk eksempel på en abugida. Her gives der ikke noget tegn, der alene repræsenterer konsonanten /k/; det nærmeste er grundtegnet क, der betegner stavelsen /ka/, idet /a/ er ethvert tegns iboende standardvokal. Dette grundtegn kan da modificeres ved tilføjelse af visse vokaltegn, der angiver, at en anden vokal erstatter den iboende standardvokal /a/: कि /ki/, कु /ku/, के /ke/, को /ko/ osv. Disse diakritiske tegn bruges systematisk også med andre grundtegn, f.eks. dannes af grundtegnet ल /la/ de sammensatte tegn लि /li/, लु /lu/, ले /le/ og लो /lo/. Har man behov for at angive et /k/ uden følgende vokal anvendes et særligt tegn ved navn virama, der undertrykker den iboende vokal: क् /k/.

Skriftsystemer
Devanagari

Devanāgarī (sanskrit देवनागरी devanāgarī "gudebyens (skrift)"), eller nāgarī ("by(skriften)") er et alfabet, der bruges til at skrive flere indiske og nepalisisk sprog. Traditionelt bruges devanagari til at skrive det klassiske indiske og nepalesiske sprog sanskrit samt det moderne hindi, nepalesisk, men dertil bruges det også til flere andre moderne indoariske sprog, der tales i det nordvestlige Indien.

Devanagari er udviklet af den såkaldte brahmi-skrift og skønnes at have antaget sin moderne form omkring 1100-tallet. Som de fleste andre skrifter afledt af brahmi-skriften, er devanagari baseret på et såkaldt abugida-system, dvs. et skriftsystem, hvor hvert grundtegn repræsenterer en konsonant og en standardvokal (her: a), f.eks. repræsenterer tegnet क stavelsen ka. Dette grundtegn kan da modificeres ved tilføjelse af visse vokaltegn, der angiver, at en anden vokal end den iboende standardvokal /a/ skal læses i stedet: कि /ki/, कु /ku/, के /ke/, को /ko/ osv. Disse diakritiske tegn bruges systematisk også med andre grundtegn, f.eks. dannes af grundtegnet ल /la/ de sammensatte tegn लि /li/, लु /lu/, ले /le/ og लो /lo/. Har man behov for at angive et /k/ uden følgende vokal anvendes et særligt tegn ved navn virama, der undertrykker den iboende vokal: क् /k/. Tillige har hver vokal sit eget grundtegn, der bruges, når vokalen står først i et ord: इ /i/, उ /u/, ए /e/ og ओ /o/.

Tegn 
I det følgende angives den mest udbredte videnskabelige transliteration (IAST) samt udtalen på klassisk sanskrit; udtalen på moderne indiske sprog kan variere. Der ses i første tabel bort fra tegnets iboende vokal.

Når ingen vokal markeres, antages [] (schwa). For at markere mangel på vokal anvendes et tegn ved navn virama eller halant (se tabellen med specialtegn nedenfor).

Skriftsystemer
Isla Sorna

Isla Sorna eller Site B er den anden ø i bøgerne og filmene om Jurassic Park.

Øen var med i The Lost World og Jurassic Park 3. Det var derfra, man hentede dinosaurer og flyttede dem over til Isla Nublar, men efter ulykken dér blev arbejdet på øen lukket.

På Isla Sorna gik dinosaurerne frit, men kødæderne var dog isoleret midt inde på øen.

Fiktion
Michael Ballack

Michael Ballack (født 26. september 1976 i Görlitz) er en tysk tidligere fodboldspiller, der gennem karrieren blandt andet spillede for Bayer Leverkusen, Bayern München og Chelsea.

Ballack begyndte med fodbold hos BSG Karl-Marx Stadt, og fik i 1995 sin første professionelle kontrak hos Chemnitzer FC (dengang 2. Bundesliga). I 1997 skiftede han til 1. FC Kaiserslautern (hvor han blev mester i sin første sæson), hvorfra han skiftede til Bayer 04 Leverkusen i 1999. Her spillede han indtil sommeren 2002, hvor han skiftede til de tyske rekordmestre Bayern München. Fra 2006 til 2010 spillede han hos engelske Chelsea F.C., hvorefter han på fri transfer skiftede tilbage til Bayer Leverkusen.

Han har været anfører for det tyske landshold (Nationalmannschaft) siden 2004 og har (pr. august 2010) spillet 98 landskampe og scoret 42 mål. Ballack har trøjenummer 13 som kendetegn både i klubben og på landsholdet. Han er desuden udnævnt til Årets fodboldspiller i Tyskland i både år 2002, 2003 og senest i 2005.

Han har i sin karriere som fodboldspiller spillet i fire store finaler (UEFA Champions League 01-02 og 07-08, VM i fodbold 2002 og Europamesterskabet i fodbold 2008), men har altid været med det tabende hold, og har således ikke vundet en betydende international titel.

Eksterne henvisninger 

 Leverkusen who's who
 

Fodboldspillere fra Tyskland
Fodboldspillere fra 1. FC Kaiserslautern
Fodboldspillere fra Bayer 04 Leverkusen
Fodboldspillere fra FC Bayern München
Fodboldspillere fra Chelsea F.C.
Personer fra Sachsen
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Tankvogn

En tankvogn er et jernbanekøretøj med en eller flere beholdere til transport af flydende gods, eller en tankbil er en lastbil monteret med en tank "beholder" der kan anvendes i mange sammenhænge; Transport af væske eller pulver over kortere eller længere afstande.
 Væsken kan f.eks være vand, brændstof, kemikalier, produkter fra procesindustri – landbrug, spildevand, gylle, fiskeolie, olie/benzin, slam, øl  m.m 
 Pulver kan f.eks være mel, kartoffelmel, kiselgur, sukker, m.m.

Se også 
 Vandtankvogn

Lastbiltyper
Væskebeholdere
Natriumkølet ventil

En natriumkølet ventil er en ventil, hvor selve ventilstammen er hul. Hulrummet er delvist fyldt med en natriumforbindelse, der smelter under ventilens opvarmning. Natriumforbindelsen slynges frem og tilbage i hulrummet under kørsel og transporterer på den måde varme fra ventilhovedet op til ventilstyret. Natriumkølede ventiler anvendes hovedsageligt som udstødningsventiler til højtydende eller hårdt belastede motorer.

Motordele
Fluidmekanik